Konkurransen om brukervennlighetsprisen er åpen for norskutviklet programvare eller webløsninger og nye brukergrensesnitt. Løsningen blir vurdert ut fra prinsipper for brukervennlighet, og det blir lagt vekt på brukerinteraksjon, visuelt design og tilpasning til brukere og oppgaver. Den tverrfaglige juryen, utnevnt av faggruppen for Brukervennlige IT-systemer (BITS), vurderer alle nominerte løsninger og velger ut finalistene. Finalistene demonstrerer sin løsning for juryen før en vinner pekes ut.